REPUBLIKA HRVATSKA

VARAŽDINSKA ŽUPANIJA

OPĆINA SVETI ILIA

*DJEČJI VRTIĆ GUMBEK*

RAZINA: **21**

MATIČNI BROJ: **05462924**

OIB: **39484140118**

ŠIFRA DJELATNOSTI: **8510**

ŽIRO RAČUN: **HR3423600001102943011**

**BILJEŠKE UZ**

**FINANCIJSKE IZVJEŠTAJE**

**DJEČJI VRTIĆ GUMBEK**

**Beletinec, siječanj 2025. godine**

**1. Opći podaci**

Dječji vrtić „Gumbek“ (Dječji vrtić u nastavku teksta) ima status javne ustanove koja djelatnost predškolskog odgoja i obrazovanja te skrbi o djeci rane i predškolske dobi obavlja kao javnu službu. Dječji vrtić ostvaruje programe predškolskog odgoja i obrazovanja te skrbi o djeci rane i predškolske dobi, kao dio sustava odgoja i obrazovanja te skrbi o djeci. Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u Dječjim vrtićima.

Dječji vrtić ima svojstvo pravne osobe, a upisan je u sudski registar 19.08.2021. a s radom započinje 01.10.2021. nakon obavljanja procedure upisa.

Osnivač i vlasnik Dječjeg vrtića je Općina Sveti Ilija.

Sjedište Dječjeg vrtića je Beletinec, Ulica Stjepana Radića 77, 42214 Sveti Ilija.

Dječji vrtić svojim programom realizira zadatke s ciljem stalnog podizanja kvalitete rada na poticanju razvoja, odgoja, obrazovanja, njege zdravstvene zaštite, prehrane i socijalne skrbi djece u dobi od navršene 1 godine do polaska u školu. Cjelokupni rad se odvija usklađen s razvojnim mogućnostima i potrebama djece.

**2. Zakonski okvir**

Financijski izvještaji za 2024. godinu propisani su i predaju se sukladno Pravilniku o financijskom izvještavanju u proračunskom računovodstvu (NN 37/22; dalje u tekstu: Pravilnik). Člankom 26. Pravilnika propisano je da ako u vrijeme sastavljanja financijskih izvještaja nastanu izvanredni vanjski događaji koji se nisu mogli predvidjeti, spriječiti, otkloniti ili izbjeći, proračuni, proračunski i izvanproračunski korisnici iznimno mogu predati financijske izvještaje nakon proteka roka iz članka 24. Pravilnika, temeljem prethodne suglasnosti Ministarstva financija.

**3. Bilješke uz obrazac PR-RAS**

*PRIHODI POSLOVANJA*

U razdoblju od 01.01.2024. do 31.12.2024. godine Dječji vrtić ostvario je ukupne prihode poslovanja u iznosu od 496.056,09 eura, što je 71,8 % u odnosno na navedeno razdoblje prethodne godine, a odnose se na:

* **Pomoći iz inozemstva i od subjekata unutar općeg proračuna (63)**

Ostvarene su u iznosu od 1.289,20 eura, a odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja.

* **Prihodi od imovine (64 ) –** iznose 414,55 eura od toga se 0,01 euro odnose se na primitke od kamata na depozite po viđenju, a 414,54 eura na prihode od zakupa i iznajmljivanja imovine
* **Prihodi od upravnih i administrativnih pristojbi, pristojbi po posebnim propisima i naknada (65)**

Ostvareni su u iznosu od 236.593,39 eura, odnosno 90,2 % u odnosu na navedeno razdoblje prethodne godine, a odnose se na prihode od sufinanciranje cijene usluge, participacije i slično roditelja/skrbnika korisnika Dječjeg vrtića i drugih općina i gradova. Prihodi se ostvaruju temeljem naplate izdanih uplatnica (za roditelje/skrbnike) te temeljem izdanih računa (za druge općine/gradove). U odnosno na navedeno razdoblje prethodne godine vidljivo je povećanje zbog povećanja korisnika usluge Dječjeg vrtića.

**Prihodi od prodaje proizvoda i robe te pruženih usluga i prihodi od donacija (66)**

Ostvareni su u iznosu od 492,00 eura a odnose se na tekuće donacije.

* **Prihodi iz nadležnog proračuna i od HZZO-a na temelju ugovornih obveza (67)**

Ostvareni su u iznosu od 257.266,95 eura, odnosno 55,1 % u odnosu na navedeno razdoblje prethodne godine, a odnose se na prihode iz nadležnog proračuna Općine Sveti Ilija i sredstava uplaćenih iz državnog proračuna za fiskalnu održivost dječjih vrtića. Vidljivo je povećanje prihoda iz nadležnog proračuna za financiranje redovne djelatnosti i većih prihoda za pokriće rashoda za zaposlene koji su financirani iz nadležnog proračuna.

*RASHODI POSLOVANJA*

U razdoblju od 01.01.2024. do 31.12.2024. godine Dječji vrtić ostvario je ukupne rashode poslovanja u iznosu od 490.984,20 eura, što je 69,8 % u odnosno na navedeno razdoblje prethodne godine, a odnose se na:

* **Rashodi za zaposlene (31)**

**Ostvareni su u iznosu od 384.700,02 eura, odnosno 64,7 % u odnosu na navedeno razdoblje prethodne godine**.

Sastoje se od plaće za redovan rad u iznosu od 310.726,59 eura, ostalih rashoda za zaposlene u iznosu od 33.120,00 eura te doprinosa za obvezno zdravstveno osiguranje u iznosu od 40.853,43 eura. Vidljivo je da je u odnosu na navedeno razdoblje prethodne godine došlo do povećanja rashoda plaće za redovan rad zbog povećanja osnovice za obračun plaća. Također, vidljivo je povećanje ostalih rashoda za zaposlene zbog većih iznosa isplate neoporezivih primitaka u odnosu na prethodnu godinu.

* **Materijalni rashodi (32)**

**Ostvareni su u iznosu od 104.981,66 eura, odnosno 88,3 % u odnosu na navedeno razdoblje prethodne godine.** Sastoje se od:

* naknade troškova zaposlenima (321) koji su ostvareni u iznosu od 20.358,64 eura, odnosno 74,7 % u odnosu na navedeno razdoblje prethodne godine. Vidljivo je povećanje naknade za prijevoz, do povećanja navedenog rashoda je došlo zbog povećanja broja djelatnika koji imaju pravo na naknadu za prijevoz i zapošljavanja novih djelatnika.
* rashodi za materijal i energiju (322) koji su ostvareni u iznosu od 62.651,08 eura, odnosno 98,6 % u odnosu na razdoblje prethodne godine. Vidljivo je povećanje rashoda za materijal, do kojeg je došlo zbog povećanja cijena na tržištu, dok je vidljivo smanjenje rashoda za energiju (zbog umanjenja struje i plina temeljem Uredbe vlade RH). Vidljivo je povećanje rashoda za materijal i dijelove za tekuće i investicijsko održavanje (redovni servisi).
* rashodi za usluge (323) koji su ostvareni u iznosu od 20.609,70 eura. Rashodi za usluge obuhvaćaju usluge telefona, pošte i prijevoza, usluge tekućeg i investicijskog održavanja, komunalne usluge, zdravstvene usluge, intelektualne i osobne, računalne čije povećanje iznosi, u odnosu na proteklo razdoblje prošle godine 68,9% zbog povećanja cijena, te ostale usluge.
* ostali nespomenuti rashodi poslovanja (329) koji su ostvareni u iznosu od 1.362,24 eura, odnose se na naknade za rad predstavničkih tijela i upravnih vijeća, te na premije osiguranja zaposlenih i djece u vrtiću
* **Financijski rashodi (34)**

**Ostvareni su u iznosu od 978,47 eura odnosno 1,02 % manje na navedeno razdoblje prethodne godine.**

Odnose se na bankarske usluge i usluge platnog prometa .

*RASHODI ZA NABAVU NEFINANCIJSKE IMOVINE*

U razdoblju od 01.01. – 31.12.2024. godine Dječji vrtić ostvario je ukupne rashode za nabavu nefinancijske imovine u iznosu od 5.118,80 eura, odnosno 62,2 % u odnosu na navedeno razdoblje prethodne godine.

* **Rashodi za nabavu proizvedene dugotrajne imovine (42)** - odnose se na nabavu opreme za održavanje i zaštitu u iznosu od 3.123,80 eura, te na nabavu nematerijalne proizvedene imovine (ulaganje u računalne programe) u iznosu od 1.995,00 eura.

Ukupni prihodi i primici iznose 496.056,09 eura, dok ukupni rashodi i izdaci iznose 490.984,20 eura, a rashodi od nefinancijske imovine iznose 5.118,80 eura. Razlika između ukupnih prihoda i primitaka te rashoda i izdataka daje višak u iznosu od 74,91 eura.

**4. Bilješke uz izvještaj o obvezama**

Dječji vrtić „Gumbek“ u razdoblju od 01. siječnja do 31. prosinca 2024. godine ostvario je obveze za rashode poslovanja (N23) u iznosu od 495.534,85 eura, te obveze za nabavu nefinancijske imovine (N24) u iznosu od 5.118,80 eura.

Ukupno podmirene obveze (V004) u navedenom razdoblju iznose 492.875,25 eura, a odnose se na obveze za rashode poslovanja (P23) u iznosu od 486.476,91 eura te obveze za nabavu nefinancijske imovine (P24) u iznosu od 6.398,34 euro.

Stanje obveza na kraju izvještajnog razdoblja iznosi 49.187,94 eura.

Obveze se odnose na plaće za zaposlene u iznosu od 36 541,86 eura, obveze za materijalne rashode u iznosu od 9.626,18 eura, obveze za financijske rashode u iznosu od 19,90 eura, ostale tekuće obveze u iznosu od 3.000,00 eura koje će se namjenski utrošiti u 2025. godini.

**5. Bilješke uz bilancu**

Dječji vrtić Gumbek u 2024. godini nema dugoročnih i kratkoročnih kredita, zajmova ni leasinga. Obveznik ne sudjeluje u sporovima na sudu, nema danih kreditnih pisama ni hipoteka.

Na dan 31.12.2024. godine stanje na računu Dječjeg vrtića Gumbek iznosi 48.478,06 eura.

**6. Bilješke uz izvještaj ras funkcijski**

U razdoblju od 01.01.2024. do 31.12.2024. godine Predškolsko obrazovanje (0911) iznosi 496.103,00 eura.

**7. Bilješke uz izvještaj o promjenama u vrijednosti i obujmu imovine i obveza**

U razdoblju od 01.01.2024. - 31.12.2024. godine nije bilo promjena vezanih uz obrazac P-VRIO.

**8. Bilješke - broj djelatnika Dječjeg vrtića Gumbek**

Broj djelatnika u Dječjem vrtiću Gumbek na dan 31.12.2024. godine koji obavljaju poslove i zadatke na slijedećim radnim mjestima:

1. Ravnatelj - 1

2. Pedagoginja -2

3. Odgojiteljica – 8

4. Zdravstvena voditeljica - 1

5. Kuharica - 2

6. Spremačica – 2

7. Pomoćnik za djecu s teškoćama u razvoju –2

8. Kineziolog -1

9. Pomoćni radnik za njegu i skrb i pratnju - 2

U odnosu na prethodno razdoblje, u 2024. godini došlo je do promjena u strukturi te je broj zaposlenih povećan na 21 djelatnika. Do povećanja broja zaposlenih došlo je zbog zapošljavanja pomoćnog radnika za njegu, skrb i pratnju, pomoćnika za djecu s teškoćama u razvoju i kineziologa.

RAVNATELJICA

Dijana Ptiček, praesc.educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_